Diari Oficial de la Generalitat Valenciana


Sumari del DOGV 6329, del 10-08-2010 (2010/8918)

Notificació de la interlocutòria dictada en el procediment d'execució de títols no judicials número 885/2009.
-------------------------------------------------------------------------------------------------------------

### Dades del document

Número de DOGV
:   6329

Data del DOGV
:   10-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8918


Organisme emissor
:   Jutjat de Primera Instància Número 27 de València

Tipus de document
:   Anunci

Notificació de la interlocutòria dictada en el procediment d'execució de títols no judicials número 885/2009. [2010/8918]  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber:  
Que en aquest Jutjat se segueix l'execució de títols no judicials amb el número 000885/2009, a instàncies del Consorci de Compensació d'Assegurances, representat per l'advocat de l'Estat, contra Alexandru Birnescu, en parador desconegut, sobre la reclamació de 57.252,74 euros de principal, més 17.175,82 euros per a interessos i costes, en què la magistrada jutgessa Mª Ángeles Barona Arnal ha disposat en el dia de hui notificar i requerir Alexandru Birnescu, en parador ignorat, en els termes que consten en la cèdula següent:  
«Interlocutòria  
Jutgessa que la dicta: Mª Ángeles Barona Arnal.  
Lloc: València.  
Data: 15 de maig de 2009.  
Es té per presentat l'escrit anterior, amb la còpia de poder i documents. Hi és part el Consorci de Compensació d'Assegurances.  
Antecedents de fet  
Únic. El Consorci de Compensació d'Assegurances ha presentat una demanda, on sol·licita que es despatxe l'execució contra Alexandru Birnescu, d'acord amb el títol executiu següent.  
Classe de títol, data i número si pertoca: certificat del director general del CCA.  
Es reclama la quantitat següent: 57.252,74 en concepte de principal i 17030,82, en concepte d'interessos i costes.  
Fonaments de dret  
Primer. Una vegada examinada la demanda anterior, s'estima, vistes les dades i els documents aportats, que la part executant compleix els requisits de capacitat, representació i postulació processals necessaris per a comparéixer en judici d'acord amb el que determinen els articles 6, 7, 23, 31 i 538 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, aquest Jutjat té jurisdicció i competència objectiva per a conéixer-ne, segons els articles 36, 45 i 545 de la llei processal, i també és competent territorialment.  
Tercer. El títol que es presenta comporta l'execució, d'acord amb el que estableix l'article 517 de la Llei d'Enjudiciament Civil; la quantitat que es reclama és determinada i excedeix de 300 euros, com exigeixen els articles 520 i 572 de la Llei d'Enjudiciament Civil.  
Quart. La demanda compleix els requisits de l'article 549 de la Llei d'Enjudiciament Civil, s'adjunten els documents que exigeix l'article 550, i com estableix l'article 551 de la Llei enjudiciament Civil, concorren els pressupostos i requisits processals, el títol executiu no presenta cap irregularitat formal i els actes d'execució que se sol·liciten són conformes a la naturalesa i contingut d'aquell. Per això, pertoca despatxar l'execució en els termes sol·licitats, fins i tot quant a la quantitat que es pressuposta per a interessos posteriors i costes.  
Pel que fa als interessos i costes, el que es reclama no excedeix del límit establit en l'article 575.1.  
Part dispositiva  
1. Es despatxa a instàncies de Consorci de Compensació d'Assegurances, part executant, l'execució contra Alexandru Birnescu, part executada, per les quantitats de 57.252,74 euros com a principal i 17.175,82, euros en concepte d'interessos i costes.  
2. Requeriu el deutor perquè pague en l'acte l'import de 57.252,74 euros corresponent al principal i els interessos moratoris vençuts en la data de presentació de la demanda, i si no ho fa, o no és localitzat, i així ho sol·licita la part executant, procediu a l'embargament dels seus béns i drets en la quantia suficient per a cobrir la quantitat per la qual es dóna curs a l'execució i les costes d'aquesta; la trava afecta la finca registral número 14525 del Registre de la Propietat d'Hellin, inscrita en el tom 1041, llibre 341, foli 225.  
3. Perquè allò que s'ha acordat siga efectiu, lliureu el corresponent exhort al Jutjat de Requena.  
4. Feu saber a les parts que, de conformitat amb el que estableix l'article 155.5 de la Llei d'Enjudiciament Civil, si canvien de domicili durant la substanciació del procés, ho hauran de fer saber de forma immediata al tribunal.  
5. Notifiqueu aquesta resolució a l'executat, amb el lliurament d'una còpia de la demanda executiva i dels documents adjuntats, sense citació, perquè, en qualsevol moment, puga personar-se en l'execució.  
Aquesta resolució és ferma i no s'hi pot interposar cap recurs (article 555.1 LECn), sense perjudici que el deutor puga oposar-se a l'execució despatxada, dins dels 10 dies següents a la notificació d'aquesta interlocutòria.  
Ho ordena i firma el jutge. En done fe».  
I perquè valga de notificació i requeriment al demandat, en parador ignorat, estenc aquest edicte que es publicarà en el Diari Oficial de la Comunitat Valenciana.  
València, 12 de juliol de 2010.- La secretària judicial: Carmen Sebastián Sanz.